**Мектеп бітірушілерге аттестат тапсыру салтанатты жиыны**

Құрметті әріптестестер,ардақты ата-аналар, қымбатты түлектер!

Бүгінгі күн әрбір жас түлектердің жүрек түкпірінде мәңгі сақталып қалатын мектеп өміріндегі соңғы салтанаты. Барлығымыз үшін биылғы мектеп бітіру жиыны ерекше форматта өтіп жатыр.Әлемдік пандамея біздің күнделікті өмірімізді түбегейлі өзгертті.Бұл кезең оқушылар есінде қашықтықтан оқумен естерінде қалады деп ойлаймын.

Құрметті мектеп бітірушілер!Әркім болашағының жарқын болғанын армандайды.Сіздер мықты ғалым,табысты кәсіпкер ғана емес адамгершілігі зор жақсы адал, биік тұлға болатындарыңа сенімдімін.Тәуекелге бару арқылы ғана әркім өз армандаған мамандық иесі бола алады.Ең бастысы мүмкіндіктерді пайдалана білу керек.

Сендер үшін осынау күн айшықты да, айдынды, мерекелі де мерейлі, табысты да толғамды күнге айналып отыр. Өйткені сендер дәл осынау күні өздеріңнің қимас бір мекендеріңе айналған, балдәурен шақтың балауса қызығын өткізген, сөйтіп бойларыңа білікті білім мен тәлімді тәрбие жинаған мектеп анадан түлеп ұшқалы тұрсыңдар. Осыдан санаулы ғана жылдар бұрын сендер осы мектептің қастерлі табалдырығын жасқана да жүрексіне аттап, өздеріңе тәлім берер алғашқы ұстаздарыңмен жүздесіп, білім нәріне бас қойған едіңдер. Содан бері ағын судай жылжыған жылдар легі сендердің өрістеріңді кеңейтті, бойларыңды қатайтты. Сендер Елбасы армандаған мәңгілік болашақтың бүгінгі жас құрылысшысы екендіктеріңді еш уақытта естен шығармаңдар.Құрметті түлектер, алдағы уақытта тек жақсы жетістіктеріңмен, жоғарғы көрсеткіштеріңмен қуанта беріңдер. Мен сендерге мектеп ұжымы атынан жоғары білімді жақсы азамат, білікті маман болып, болашақта еліміздің өркендеуіне лайықты үлес қосады деп сенім білдіремін. Үлкен өмір жолына бастар қадамдарың сәтті болсын! Бәріңе ақ жол тілеймін!

Сендерге тіледік сәттілік,

Сендерге тіледік тәтті үміт,

Ұстаздың еңбегін ақтаңдар,

Еліңе жасаңдар жақсылық!

Аттамай жүріңдер ардан көп,

Көбейіп жүріңдер орман боп.

Шәкірттер биіктеп жатса егер,

Ұстазда ешқандай арман жоқ!

Сендерге сәттілік серік болсын! Армандарыңа қол жеткізіп өмір құндылықтарын естен шығармаңдар! Мереке құтты болсын!